Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: titokról szóló 1995. évi LXV. törvény (Ttv.) Ön által idézett 6. és 10. §-a, mert én adatot nem minősítettem, minősítést
Paragraph Index: 1673

1. A hatáskörének hiányára vonatkozó véleményemmel azért nem ért egyet, mert a Rendőrség által alkalmazott minősítés — álláspontja szerint — érvénytelen. Érvénytelen minősítést a Ttv. nem ismer. A más összefüggésben Ön által hivatkozott jogállamiság-jogbiztonság elvével sajátosan fér össze az, hogy olyan jogintézményre hivatkozik — ráadásul a saját jogkörének bővítését kifogásoló felszólamlás cáfolataként —, mely törvényben nem szerepel. Megjegyzem, hogy ahol az érvénytelenség jogintézményét a jogalkotó alkalmazni kívánta, ott magában a jogszabályban „életre is hívta azt” (lásd például a Ptk. 200. §-át, vagy az Áe. 75. §-át). Az már külön érdekessége érvelésének, hogy hatáskörét nem a jogszabályok tételes rendelkezéséből, hanem a normák logikai és rendszertani — az Ön által írt levél 2. pontjában szocialista jogtudományi terméknek minősített — értelmezéséből vezeti le. 2000/88/II. szám Abban most nem kívánok állást foglalni, hogy a levelében létezőnek nyilvánított jogosítványt — azaz az érvénytelenség megállapítását — az adatvédelmi biztos részére indokolt-e biztosítani vagy sem. Azt azonban kinyilvánítom, hogyha ilyen jogosultságra igény van, annak egyértelmű megfogalmazása végett törvénymódosítást kell kezdeményezni.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes